Wok bae iko hed blong upgradem Vila Sentral Hospital, VCH, long Port Vila, blong help impruvum helt servis blong ol pipol.
Mo mane blong mekem developmen ia bae i kam long kavman blong Australia.
Minista blong Helt, Jerome Ludvaune mo Hai Komisina blong Australia long Vanuatu, Jenny Da Rin i officiali lonjem wok blong upgrade ia, long wan seremoni long Wednesdei 14 June long Vila Sentral Hospital.
Upgrade wok long VCH bae hemi includim ripea long laboratori mo x-ray bilding, impruvmen long thieta or ples we oli stap operatem man long hem, we hemi includim 2 thieta rum mo wan stoa rum.
Haus ded, or morgue, bae i kat moa ruf long hem, mo everi bilding long hospital bae oli wirem bagegan.
Hai Komisina Da Rin i talem se VCH i stap kivim helt kea long fulap tausen pipol blong Vanuatu, mo kavman blong Australia i klad blong sapotem kavman blong Vanuatu blong impruvum helt fasiliti ia.
Source: Gabriel Vusilae
tpi_Latn tpi_Latn tpi_Latn tpi_Latn tpi_Latn tpi_Latn ltz_Latn